O‘zbekistonlik mashhurlarning qanday bizneslari bor?

O‘zbek shou-biznesi vakillarining aksariyati turli tadbirkorlik faoliyati bilan ham shug‘ullanadi. Quyida taniqli xonanda, aktrisalarning qanday bizneslari borligi haqida ma’lumot beramiz.
Ozodbek Nazarbekov

O‘zbekiston madaniyat vaziri Ozodbek Nazarbekov 2019-yilda “Daryo”ga bergan intervyusida ko‘pchilik unga tegishli deb o‘ylaydigan bizneslarga aslida aloqasi yo‘qligi haqida aytib o‘tgan edi. Biroq ayrim kichik bizneslari borligini ham inkor qilmagan.
“O‘zim tepasida turib yurgizadigan bironta biznesim yo‘q. Sherikchilik asosida do‘stlarim va yaqinlarim bilan bizneslar yo‘lga qo‘yilgan. Ular halol, pok ish yuritishadi va mening ulushimni o‘z vaqtida yetkazishadi”, — degan edi Ozodbek Nazarbekov.
Rayhon

Xonanda Rayhon yaqinda o‘z brendiga asos soldi. U ayollar uchun qulay va zamonaviy kiyimlar ishlab chiqarib, sotishni yo‘lga qo‘ygan.
“Million” kulgi jamoasi

“Million” kulgi jamoasi vakillari ham kiyim biznesi bilan shug‘ullanadi. “Million” brendi ostida sotuvga chiqarilayotgan kiyimlar erkak va ayollarga mo‘ljallangan.
Shohruhxon 

Xonanda Shohruhxon o‘z prodyuserlik markazini ochdi. Markaz iste’dodli yoshlarga o‘z yo‘lini topishiga ko‘maklashadi.
Asal Shodiyeva

Aktrisa Asal Shodiyeva o‘z brendiga ega. Uning Miel brendi ayollar va bolalarga kiyim ishlab chiqaradi.
“Bravo” kulgi jamosi vakili Shahlo Zoirova 

Shahlo Zoirova ayollar kiyim-kechaklari do‘konini ochgan.
Madina Mumtoz 

Xonanda va aktrisa Madina Mumtozning oqshom va kelin liboslari saloni bor.
Shahzoda 

Xonanda Shahzoda Inter media deb nomlangan prodyuserlik kompaniyasiga asos solgan. Kompaniya yosh xonandalarga shou-biznes olamida o‘z yo‘lini topishiga yordam beradi.